בכל חנות, מחסן, ספריה ואתרים המכילים מוצרים רבים יש שפע של פריטים. בעולם יש מאות אלפי יצרנים של מוצרים אלו ויש צורך חיוני לארגן אותם במערכת אחת שתדע לזהותם ולמיינם. ברקוד היא דרך סימון בינלאומית כזאת והיא נותנת תשובה מקיפה לנושאים אלו. ברקוד הוא קוד מסחרי בצורות קווים שמסמנים ספרות ואותיות מקודדות. סורקי ברקוד מסוגלים לקרוא את הקווים ולתרגם לקלט של מחשב. כך נרשמים המוצרים על מסמכים שונים ביניהם: קבלות וחשבוניות בחנויות, רשימות מלאי במחסנים, בבתי חולים, בספריות ועוד.
קיימים ברקודים חד ממדיים המכילים בין 8 ל20 ספרות ואותיות, דו ממדיים שמכילים עשרות ומאות כאלו, וכן, ברקודי QR שמכילים בנוסף לכל אלה גם מידע עשיר יותר הנחוץ בנסיבות מורכבות. לאחרונים יש תכונות נוספות שמשפרים את ביצועיהם. בכל מקרה, המידע החשוב ביותר והנחוץ לחנויות, למשל, הוא שם המוצר ומחירו. המידע הזה מועבר למחשב הקופה הרושמת, מעובד ונכתב על החשבונית. כך, יכולה כל קופאית לשרת במהירות לקוחות רבים שמגיעים עם עגלות קניות ולעשות זאת ללא טעויות הקלדה.
קיימים מספר טכנולוגיות מקובלות. יש סורקים שמסוגלים לקרוא באמצעות קרן לייזר, לאחרים יש קרן אדומה בעלת אור אדום המפענחת את התמונה המוחזרת בעזרת חיישנים, ויש אחרים שמצלמים את התמונה ומפענחים את תוכנה. כל שיטה מסוגלת להפוך את המידע האגור בקווים לתוכן. קיימים סוגים שונים של סורקים. יש נייחים, שדרכם מעבירים את המוצרים ואלו מקובלים מאוד בסופרמרקטים בהם יש תעבורת מוצרים רבה. יש ניידים בצורת אקדחים ואותם מעבירים על הקוד במוצר. בחירתם נעשית על פי עמידותם לנפילות, טווח ומהירות הסריקה ורמת האבטחה שלהם.
יצרן המוצרים הוא זה שלרוב מטביע את הברקוד על המוצר עצמו או על האריזה שלו. הברקודים בעלי כמות המידע הרב מכילים גם שמות יצרנים, ארץ ייצור ועוד פרטים חשובים. חשיבותם מרובה בייעול שיטות ודרכי עבודה בכל אחד מהמקומות שהוזכרו, ובאחרים נוספים דוגמת תעשייה, רפואה, תקשורת, הייטק ועוד. ברקודים מונעים טעויות זיהוי שעלולות להיות קריטיות בתחומי רפואה, למשל. מומלץ לרכוש מערכות שמיוצרות על ידי יצרנים בעלי מוניטין בינלאומיים.